Lady Madonna

«Lady Madonna» er en sang av The Beatles som ble skrevet av Paul McCartney, men offisielt kreditert Lennon/McCartney. Sangen ble først utgitt 15. mars 1968 og utgjorde A-siden på deres syttende singel  i Storbritannia. Tre dager senere ble singlen utgitt i USA. «The Inner Light» var singlens b-side i begge land.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 132/133/134/200 John Lennon likte pianoriffet på denne sangen.Sheff, David (1981). The Playboy Interviews with John Lennon & Yoko Ono ISBN 0-425-05989-8

 Bakgrunn 
Teksten reflekterer hvilken heldagsjobb det er å være enslig mor. Da McCartney skulle øve inn sangen for Up Close-showet i 1992, la han merke til at lørdag uteble. I mellomversene blir det nemlig ramset opp gjøremål for hver dag og hva som går skeis, men det var ikke plass til å nevne lørdag. McCartney komponerte sangen mens han spilte piano. Han var inspirert av Fats Domino.Miles, Barry (1997). Paul McCartney: Many Years From Now. New York: Henry Houston, Texas, USA: Holt and Company. ISBN 0-8050-5249-6 s. 449/513 Videre ligner «Lady Madonna» på «Bad Penny Blues» med Humphrey Lyttleton Band. Sistnevnte ble innspilt og utgitt i 1956 og produsert av George Martin (som også produserte nesten alle Beatles-innspillingene).

Richie Havens var på en klubb i Greenwich Village sammen med McCartney og husker at en dame spurte McCartney om «Lady Madonna» handlet om USA. McCartney fortalte at han hadde bladd igjennom et afrikansk magasin med bilde av en dame og en baby. Det sto «Mountain madonna» som undertekst, og McCartney forandret det til «Lady Madonna».Turner, Steve (2009) The Stories Behind the Songs 1967 – 1970 Carlton Books Limited ISBN 978-1-847-32268-5 McCartney dro til New York City i slutten av oktober 1968 sammen med sin daværende kjæreste Linda Eastman og ble der cirka 10 dager. Antageligvis er det da McCartney og Havens traff hverandre i Greenwich Village.

 Innspilling 

De spilte inn tre tagninger med grunnkomp 3. februar 1968 i Abbey Road Studios. McCartney spilte piano og Ringo Starr trommer (med visper i stedet for trommestikker). Oppå dette la McCartney bass, George Harrison og Lennon fuzz gitarer (inn i samme forsterker). Videre la de på harmonivokal (hvor de imiterer saksofonlyd) og håndklapp. McCartney la på vokal.

4. februar 1968 la de på mer piano, trommer (denne gang med trommestikker), vokal og harmonivokal. Videre var det leid inn fire saksofonspillere, deriblant Ronnie Scott som spilte saksofonsolo.

På Anthology 2 (utgitt 1996) finnes det en versjon av «Lady Madonna» hvor man hører mest av alt fra grunnkompet. Saksofonsoloen fra Ronnie Scott er tatt med samt noen briljeringer fra ham helt til slutt (sistnevnte ble sløyfet i miksen da singlen ble utgitt i 1968).Anthology 2 – informasjon i heftet (s. 44) som fulgte med utgivelsen

 Musikere og instrumenter 

Paul McCartney: piano, bass, håndklapp, vokal, harmonivokal
John Lennon: elektrisk gitar, håndklapp, harmonivokal
George Harrison: elektrisk gitar, håndklapp, harmonivokal
Ringo Starr: trommer
Ronnie Scott: tenorsaksofon, (spiller også saksofonsolo)
Bill Povey: tenorsaksofon
Harry Klein: barytonsaksofon
Bill Jackman: barytonsaksofon

 Hitlister 

Record Retailer – førsteplass 27. mars 1968 og holdt seg der i to uker.1 – informasjon om «Day Tripper» i CD-heftet
Billboard – fjerdeplass som høyeste plassering.Lewisohn, Mark (1992). The Complete Beatles Chronicle: The Definitive Day-By-Day Guide To The Beatles' Entire Career. London: Pyramid Books. ISBN 1-855-10021-5 s. 351
VG-lista – andreplass som høyeste plassering i uke 14, 1968.«Lady Madonna» på VG-lista

En promovideo ble filmet 11. februar 1968 mens de spilte inn Hey Bulldog. Den blir vist i Anthology serien (DVD 4 episode 7), men har iblandet filmklipp fra senere innspillinger som ikke var med i den opprinnelige promoen.

 «Lady Madonna» på andre album 

Hey Jude – utgitt 26. februar 1970
1967–1970 – utgitt 2. april 1973.
20 Greatest Hits – utgitt 11. oktober 1982.
Past Masters 2 – utgitt 7. mars 1988.
1 – utgitt 13. november 2000.

McCartney konsertdebuterte 9. september 1975 med «Lady Madonna» da hans band Wings spilte i Southampton.Paul McCartney (offisiell nettside) – Medium: «Lady Madonna» i konsert

 Konsertutgivelser med «Lady Madonna» 

 Utgivelsesdato  Album 10. desember 1976  Wings over America 15. november 1993  Paul is Live 26. november 2002  Back in the U.S. 17. mars 2003  Back in the World 17. januar 2010  Live in Los Angeles

Disse utgivelsesdatoene er hentet fra Paul McCartneys offisielle webside, hvorav noen ikke samsvarer med hva som blir oppgitt på den engelske utgaven av wikipedia.

McCartney har i sin solokarriere fremført «Lady Madonna» to ganger på TV shows:

Up Close – 10. desember 1992 i Ed Sullivan Theatre i New York City. Her dveler han også med teksten i et intervjuklipp før selve sangen.
Later... with Jools Holland – juni 2007. I bakgrunnen blant publikum skimtes McCartney datter Stella.

 Øystein Sundes instrumentale versjon 

Øystein Sunde ga ut sin instrumentale coverversjon med samme tittel 24. januar 1974 på albumet Ikke bare tyll.Aftenposten (morgen) – 5. februar 1974 side 8Spinner Records – Medium: Ikke bare tyll – Øystein Sunde (1974)Arbeiderbladet 25. januar 1974 s01/12 Bakke, Asbjørn (2024) Sånn er'n bare. Manuskript Forlag AS; Oslo. ISBN 978-82-93818-13-7 s. 144/145

Kun Paul McCartney er kreditert som komponist på plateomslag og plateetikett til Ikke bare tyll. Mot slutten er det ispedd et oppbyggende kor-innslag à la hva The Beatles gjorde i Twist and Shout.

På denne innspillingen deltok:

 Øystein Sunde: akustisk gitar, steel gitar, elektrisk gitar
 Lillebjørn Nilsen: banjo, hardingfele
 Iver Kleive: piano
 Svein Haugen: bass
 Thor Andreassen: trommer
 Inge Holst-Jacobsen: kor (høyeste tone)
 Halvard Kausland: kor
 Svein Sundby: kor
 Egil Eide: kor
 Mikkel Aas: kor

 «Onkel'n til Per-Erik» med Øystein Sunde 

Øystein Sunde ga ut en norsk coverversjon med tittelen «Onkel'n til Per-Erik» den 27. september 1976 på Sundes musikkalbum På sangens vinger. Teksten ble skrevet av Sunde og Ole Paus.VG – 28. september 1976 side 39

Teksten er et humoristisk spark til hyklere som gråter krokodilletårer i begravelsen til en avdødd slektning. Men egentlig venter de bare på å nyte av pengene som avdøde etterlater. Forøvrig er dødsfallet en høyst arrangert affære fra andre enn avdøde. Noter og tekst ble publisert i boka Kjekkere å ha – 2 i 1992.Sunde, Øystein (1992). Kjekkere å ha – 2. Ex Libris Forlag AS: Oslo. ISBN 82-7384-292-4 s. 62

På denne innspillingen deltok:

 Øystein Sunde: vokal, gitarer
 Trond Øverland: bass, synthesizer, piano

Referanser

 Eksterne lenker 
 The Beatles (offisiell nettside) – Medium: Sangteksten
 The Beatles (offisiell nettside) – Medium: Klipp fra promovideoen

Kategori:The Beatles-sanger
Kategori:Sanger skrevet av Lennon/McCartney
Kategori:Sanger fra 1968
Kategori:Singler fra 1968
Kategori:Øystein Sunde-innspillinger skrevet av andre